open-index/open-wikipedia-markdown huggingface dataset:
Show Up Squeeze

**Show Up Squeeze** הוא סוג של משחק לחץ בברידג'. במשחק לחץ מסוג זה ניסיון עקיפה עשוי להיכשל ולכן מוותרים עליו ובמקום זה משתמשים במשחק לחץ. משחק הלחץ עשוי לאלץ יריב לוותר על קלפים בסדרה בה הייתה מתבצעת עקיפה ועל ידי כך לייתר את העקיפה.
שמאל|ממוזער|דוגמה: 600px|Show-up squeeze

## הטכניקה
בדוגמה בתרשים נותרו לכל אחד מהשחקנים שלושה קלפים. הכרוז בדרום צריך לשחק מידו. לשני היריבים נותרו שני קלפים בסדרת ה-. אחד הקלפים החסרים הוא ה-. הכרוז יכול לבצע עקיפה שסיכויי הצלחתה הם 50%. אם במקום זאת ישחק את ה- מערב ייאלץ לשחק קלף מסדרת ה- משום שעליו לשמור על ה-. גם מזרח ייאלץ לשחק קלף מסדרת ה- משום שעליו לשמור על ה-. כתוצאה מכך ייאלצו שני המגנים לוותר על ההגנה על ה-. כשהכרוז ישחק ל- בדומם אחד מהמגנים ייאלץ לשחק את ה-. ה- תבטיח זכייה בכל הלקיחות.

## ראו גם
* משחק לחץ (ברידג')
* Vienna Coup

## קישורים חיצוניים

*  Show Up Squeeze, Bridge Hands
*  Show Up Squeeze, bridge bam


## הערות שוליים



קטגוריה:ברידג'
מאחורי קווי האויב

**מאחורי קווי האויב** (באנגלית: **Behind Enemy Lines**) הוא סרט מתח ופעולה אמריקאי משנת 2001, בכיכובם של אוון וילסון, ג'ין הקמן, גבריאל מאכט, דייוויד קית', צ'ארלס מאליק ויטפילד וג'ואקים דה אלמידה.

## תקציר העלילה
במהלך מלחמת בוסניה מאס לוטננט כריס בארנט (וילסון), נווט מטוס קרב מסוג בואינג F/A 18 הורנט בצי האמריקני המשרת על סיפון נושאת המטוסים קרל וינסון, טיסות הסיור השגרתיות אליהן שובצו הוא והטייס לוטננט ג'רמי סטקהאוז (מאכט), משום שלתפיסתו על הצי לעשות יותר במלחמה. בשל המיאוס שחש הגיש בארנט מכתב התפטרות למפקד קבוצת הקרב של נושאת המטוסים, אדמירל לסלי ריגרט (הקמן). כעונש שיבץ האדמירל את סטקהאוז ובארנט לטיסת סיור מעל בוסניה בבוקר חג המולד. השניים חרגו מנתיב הטיסה וצילמו טבח שביצעו סרבים בבוסנים.

במהלך טיסתם ראו הסרבים את המטוס וירו לעברו טילי נ"מ. מטוסם של השניים הופל, סטקהאוז נלכד ונרצח בידי הסרבים ואילו בארנט נמלט על חייו מאחורי קווי האויב. בעוד הפיקוד הבכיר של נאט"ו סירב לאשר לאדמירל ריגרט לחלץ את בארנט בשל הרגישות הפוליטית והפסקת האש שהושגה בין הצדדים, ביקשו הסרבים לאתר את הנווט הנמלט בכדי למנוע ממנו לחשוף את הטבח שביצעו. בשיאו של הסרט החליט האדמירל ריגרט לאשר לכוח סיירת חיל הנחתים בפיקוד קפטן גלן רודוואויי (ויטפילד) לצאת ולחלץ את בארנט מלב בוסניה, ואף הצטרף בעצמו לכוח כשהטיס את אחד ממסוקי החילוץ בל UH-1 אירוקוי שבהן הוטס הכוח.

## קישורים חיצוניים

* .
* מאחורי קווי האויב, דף הסרט באתר וואלה!.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי מלחמה
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטים אמריקאיים משנת 2001
קטגוריה:סרטי 2001
אמנון יקימובסקי

**אמנון יקימובסקי** (11 ביוני 1925 – 26 במרץ 2022) היה פרופסור למתמטיקה באוניברסיטת תל אביב.

## ביוגרפיה
אמנון יקימובסקי נולד בשנת 1925 בכפר אוריה ובגיל 4 עבר עם משפחתו לתל אביב. למד בבית הספר אחד העם ובגימנסיה גאולה. החל ללמוד מתמטיקה ופיזיקה באוניברסיטה העברית בירושלים. לימודיו הופסקו עם גיוסו במלחמת העצמאות לחטיבת גבעתי. ב-1949 שוחרר מצה"ל וחזר לאוניברסיטה, ובשנת 1955 קיבל בה תואר דוקטור למתמטיקה, על עבודה בהנחייתו של פרופ' מיכאל פקטה, שכותרתה "על קשרים בין שיטות סומביליות: של טורים אין סופיים ואינטגרלים".

הצטרף לסגל האקדמי של המחלקה למתמטיקה באוניברסיטה העברית, ובשנת 1962 מונה במקביל למרצה בכיר באוניברסיטת תל אביב, ונמנה עם ראשוני המורים במחלקה למתמטיקה שימושית, שהתפתחה לבית הספר למדעי המתמטיקה. בשנת 1964 הועלה לדרגת פרופסור חבר, ובהמשך מונה לפרופסור מן המניין. בשנת הלימודים ה'תשל"א (1970/71) הוקם החוג למדעי המתמטיקה, בראשות פרופ' יקימובסקי, ובו שתי מחלקות: מחלקה למתמטיקה שימושית בראשות ד"ר שלמה ברויאר ומחלקה למתמטיקה עיונית בראשות ד"ר דן עמיר. פרופ' יקימובסקי עמד בראש החוג גם בשנת הלימודים ה'תשל"ב (1971/72). בשנים 1985–1987 עמד פרופ' יקימובסקי בראש בית הספר למדעי המתמטיקה.

בשנת 1970 יזם, במסגרת האוניברסיטה, פתיחת קורס במתמטיקה לילדים מחוננים בני 10–16. עם המשתתפים בחוג נמנה הנער עופר גאבר, לימים חוקר במכון ללימודים מדעיים גבוהים בצרפת וחתן פרס ארדש.

בתחילת שנות ה-70 היה חבר מועצת עיריית תל אביב-יפו מטעם "המערך".

השתתף בפיתוח קורסים במתמטיקה של האוניברסיטה הפתוחה, בהם הקורסים חשבון אינפיניטסימלי, תורת המידה ומבוא לאנליזה פונקציונלית.

בשנת 2006 יצא לאור, בהוצאת שפרינגר, ספרו (שנכתב יחד עם אמביקשוואר שארמה ויוזף סבדוש) "Walsh Equiconvergence of Complex Interpolating Polynomials".

לכבוד יום הולדתו ה-65 נערך באוניברסיטת תל אביב כנס בין־לאומי לכבודו, שהרצאותיו פורסמו בספר "Approximation, Interpolation, and Summability".
לכבוד יום הולדתו ה-90 נערך באוניברסיטת תל אביב מפגש בין־לאומי לכבודו.

נישא ללאה ולהם שלושה ילדים.

אמנון יקימובסקי נפטר ב-26 במרץ 2022, והובא לקבורה בבית הקברות קריית שאול.

## קישורים חיצוניים

* 

## הערות שוליים

קטגוריה:בוגרי בית הספר אחד העם (תל אביב)
קטגוריה:בוגרי גימנסיה גאולה
קטגוריה:בעלי תואר דוקטור מהאוניברסיטה העברית בירושלים
קטגוריה:מתמטיקאים ישראלים
קטגוריה:סגל אוניברסיטת תל אביב: מתמטיקה ומדעי המחשב
קטגוריה:חברי מועצת העיר תל אביב-יפו
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1925
קטגוריה:ישראלים שנפטרו ב-2022
אוי ווי

[שמאל|ממוזער| שלט על [גשר ויליאמסבורג היוצא מברוקלין]]
**אוי ווי** (ביידיש: **אוי וויי**) הוא ביטוי ביידיש המביע אימה או התלהמות. לעיתים קרובות, הביטוי מקוצר ל**אוי**, והוא יכול להיות מתורגם כ"אוי, אוי!" או "אוי לי!". המקבילה העברית שלו היא **אוי ואבוי**.

## מקור
לדברי האטימולוג דאגלס הארפר, הביטוי נגזר מיידיש ומקורו גרמני. הוא מאותו המקור כמו הביטוי הגרמני o weh, או auweh, שילוב של הקריאה הגרמנית וההולנדית au!, כלומר "אאוץ'/או", והמילה הגרמנית weh, מאותו מקור של המילה האנגלית woe (כמו גם המילה ההולנדית wee שמשמעותה כאב). הביטוי קשור גם ל-oh ve, ביטוי ישן יותר בדנית ובשוודית, ו-oy wah, ביטוי בעל משמעות דומה באזור מונבליארד שבצרפת. המקביל הלטיני הוא heu, vae!; ביטוי סטנדרטי יותר הוא "o, me miserum", או "heu, me miserum".

לפי Chabad.org, תיאוריה אלטרנטיבית למקור הביטוי ביידיש היא ש"אוי" נובע מעברית מקראית, וש"ווי" הוא המקבילה הארמית שלו. לחלופין הוא מאוית אוי, הוי או הו בעברית המקראית, וואי, וי, ווי, וויא בארמית. המונח מוכפל מדי פעם, כדוגמת הו הו ב, ווַי וַי בתרגום פסאודו-יונתן על אותו פסוק, אך שתי הגרסאות מעולם לא שולבו קלאסית.

## משמעות
הביטוי מקוצר לרוב ל"אוי", או מאורך לכדי "אוי ווי זמיר", קיצור של הביטוי "אוי ווי איז מיר" (אוי וי לנו). המטרה העיקרית או ההשפעה של התארכותה היא לרוב לצורך דרמטיות. על פי האנתרופולוג החזותי פני וולין, אוי היא לא מילה רגילה בלבד, אלא מבטאת תפיסת עולם שלמה. המשמעות שלה מנוגדת בערך למשמעות של מזל טוב. ביטוי קשור הוא אוי געוואלד, שיכול להיות בעל משמעות דומה, או גם להביע זעזוע או פליאה.

## קישורים חיצוניים

## הערות שוליים

קטגוריה:מילים וביטויים ביידיש
אלחנן משה קונשטט

[ממוזער|משוחח עם הרב [גדליה אייזמן (משמאל)]]
הרב **אלחנן משה קונשטט** (ז' בתשרי ה'תרע"ח, אוקטובר 1917 – ג' בתשרי ה'תשנ"ה, ספטמבר 1994) היה ראש ישיבת קול תורה.

## קורות חייו
נולד בז' בתשרי ה'תרע"ח (1917) בפולדה שבגרמניה לרב ברוך קונשטט ששימש כרב וראש ישיבה בעיר. ולימים ראש ישיבת קול תורה, ולצפורה בת הרב אלחנן משה עמנואל, בבחרותו למד בישיבת מיר בליטא. ובשנות השואה ברח עם הישיבה לשנחאי ומשם עלה לארץ ישראל, בשנת תש"ו נישא לרות, בת רבי אורי שרגא בייפוס. בשנת תשכ"ז לאחר פטירת אביו מונה לתפקיד ראש ישיבת קול תורה לצד הרב שלמה זלמן אוירבך.

נפטר בג' תשרי ה'תשנ"ה, ונקבר בהר המנוחות.

## משפחתו
* בניו הרב אליעזר והרב אהרן משמשים כרבנים בישיבת קול תורה.
* בנו הרב אברהם אריה ר"מ בישיבת דעת תורה ומו"ל שו"ת יענה ברוך של סבו הרב ברוך קונשטט.
* חתנו הרב יחזקאל קורן שימש כר"מ וראש ישיבה בישיבת קול תורה לצעירים.
* חתנו הרב צבי פרצוביץ מכהן כראש ישיבה בישיבת מיר ברכפלד.
* חתנו הרב חזקיהו קצבורג משמש כמשגיח בישיבת כנסת יחזקאל באלעד.
* חתנו הרב חיים דומב בנו של פרופ' יחיאל דומב, מכהן כר"מ בישיבת קול תורה לצעירים.
* גיסו הוא הרב קלמן כהנא, רבו של קיבוץ חפץ חיים וחבר כנסת מטעם פועלי אגודת ישראל.

## קישורים חיצוניים

* 
* 
* 
* סיפור מהרב קונשטט זצ"ל באתר פורום אוצר החכמה

## הערות שוליים

קטגוריה:ראשי ישיבת קול תורה
קטגוריה:פולדה: אישים
קטגוריה:ישראלים ילידי גרמניה
קטגוריה:יהודים הקבורים בהר המנוחות
קטגוריה:ראשי ישיבה ליטאים בישראל
קטגוריה:ישראלים שנולדו ב-1917
קטגוריה:ישראלים שנפטרו ב-1994
ברשה (כדורסל)

**פלקנסטרו ברשה** (באיטלקית: **Pallacanestro Brescia**) היא קבוצת כדורסל איטלקית מברשה, לומברדיה, המשחקת בליגת העל האיטלקית בכדורסל.

## היסטוריה
הקבוצה הוקמה ב-2009 כברשה לאונסה, וב-2016 זכתה באליפות הסרייה א'2 לאחר ניצחון על פורטיטודו בולוניה בגמר הפלייאוף ועלתה לליגת העל האיטלקית בכדורסל לראשונה מזה 28 שנים. ב-2018 הגיעה הקבוצה לגמר הגביע האיטלקי בכדורסל לאחר ניצחונות על וירטוס בולוניה ופלקנסטרו קאנטו, אך הפסידה בגמר 67–69 לטורינו. בסיום העונה עברה הקבוצה לפאלאלאונסה  החדש, שמכיל 5,200 אנשים ונבנה בעיר ברשה.

בעונת  ערכה ברשה את הופעת הבכורה שלו באירופה כששיחקה ביורוקאפ. את משחקה האירופי הראשון אי פעם הפסידה הקבוצה 68–80 למונקו בבית, ואת ניצחונה הראשון במסגרת האירופית השיגה ב-24 באוקטובר כשגברה 69–61 על הכוכב האדום בלגרד. בעונת  העפילה הקבוצה לראשונה לשלב הטופ 16, בו הודחה לאחר שסיימה במקום השלישי בבית ו'.

ביולי 2020 שינה המועדון שינה את שמו מבאסקט ברשה לאונסה לפלקנסטרו ברשה. ב-2023 זכתה הקבוצה בתואר הראשון בתולדותיה, לאחר שגברה 84–76 על וירטוס בולוניה בגמר הגביע האיטלקי, וב-2025 העפילה לראשונה לגמר אליפות איטליה, אך הפסידה לווירטוס 0–3.

## עונה אחר עונה

## שחקנים
* תאמר סליי
*  טי ג'יי קליין
* בריון אלן
* ג'ון בראון
* דרו קרופורד

## תארים והישגים
;ליגת העל האיטלקית בכדורסל
*סגנות (1): 2025
;סרייה א'2
***זכייה (1):** 2015/16
;הגביע האיטלקי בכדורסל
***זכייה (1)**: 2023
**סגנות (1): 2018

## קישורים חיצוניים

## הערות שוליים

קטגוריה:קבוצות כדורסל איטלקיות
קטגוריה:לומברדיה: ספורט
אג'יפטוסוכוס

**אג'יפטוסוכוס** (שם מדעי: *Aegyptosuchus*; מילולית: "תנין מצרי") הוא סוג של דמוי-תנין פרהיסטורי, אשר התקיים בצפון אפריקה במשך הקרטיקון העליון בקנומן שלפני 98 עד 95 מיליון שנה. סוג זה תואר על סמך ממצאים ממצרים ב-1933 בידי החוקר הגרמני ארנסט שטרומר . הסוג כולל מין יחיד - *Aegyptosuchus peyeri*, אשר התגלה משרידי מאובנים שבורים ב"ג'בל אל-דיסט" שבמערב מצרים. אלה הכילו מעט חוליות, עצמות צוואר, שיניים, חלקי גולגולת ועצם זנב.

תנין זה הוא קרובו של הסוג איג'יסוכוס ובעל קרבה רחוקה יותר לסטומטוסוכוס. הוא הגיע לאורך 5 עד 6 מטרים והיה בעל גולגולת באורך של מטר עם לסתות שטוחות עגלגלות, דומות מעט לפנקייק בתוכם שורות של שיניים מחטיות, דומות לאלה של הגאביאל. למרות הדמיון לתנין אמיתי הוא היה פרימיטיבי יותר.

מבנה לסתותיו מרמז שצד במארב מימי של טרף לא זהיר כמו דגים ודו-חיים קדומים שחלפו לאורך הלסת, מה שהוביל לבליעתם במהירות.

## קישורים חיצוניים

קטגוריה:אג'יפטוסוכיים
קטגוריה:בעלי חיים שחיו בקרטיקון עליון באפריקה
קטגוריה:מאובני טקסונים שתוארו ב-1933
אג'יפטוסוכיים

**אג'יפטוסוכיים** (שם מדעי: Aegyptosuchidae) הוא משפחה קטנה נכחדת של דמויי-תנין אשר התקיימו בצפון אפריקה של הקנומן לפני 98 עד 95 מיליון שנה מזמננו. המשפחה כוללת שני סוגים: אג'יפטוסוכוס ואיג'יסוכוס.

משפחה זו מכילה מינים בעלי לסתות רחבות ושטוחות דומות לפנקייק בתוכם שורות של שיניים חדות כשל גאביאל, המותאמות למארב של טרף מיימי. אורכם של הסוגים נמדד ב-5 או 6 מטרים, אף שמספר חוקרים העלו הצעה שהאיג'יסוכוס הגיע לאורך של עד 22 מטרים, גדול יותר מדיינוסוכוס וסרקוסוכוס. עם זאת רוב החוקרים שוללים את המדידות, אשר מבוססים על נפח המוח למדידת הגודל האמיתי.

## סוגים
* אג'יפטוסוכוס (*Aegyptosuchus*)
* איג'יסוכוס (*Aegisuchus*)

## קישורים חיצוניים

*
קטגוריה:מאובני טקסונים שתוארו ב-1936
סטומטוסוכיים

**סטומטוסוכיים** (שם מדעי: Stomatosuchidae) היא משפחה קטנה של דמויי-תנינאים אשר התגלו בצפון אפריקה של תחילת הקרטיקון העליון שלפני 100 עד 95 מיליון שנה מזמננו. משפחה זו הייתה קרובה לאג'יפטוסוכיים והיא שייכת לנאוסוכיה. המאובנים שלהם התגלו במצרים, מרוקו וניז'ר. המשפחה הכילה שני סוגים: לגנוסוכוס וסטומטוסוכוס.

משפחה זו הייתה בעלת לסתות רחבות ושטוחות, דומות מעט לאלה של אליגטורים קדומים כמו המורסוכוס, אך שטוחות ודקות יותר, מזכירות פנקייק בצורתם ובתוכם שורות של שיניים מחודדות כמו של גאביאל ותחתיו אולי היה שק כשל שקנאי. מבנה זה עזר להם לארוב לטרף מיימי לא זהיר.

תנינים אלה יכלו להגיע לאורך מרשים של 10 מטרים אצל הסטומטוסוכוס.

## סוגים
* לגנוסוכוס (*Laganosuchus*)
* סטומטוסוכוס (*Stomatosuchus*)

## קישורים חיצוניים

*
קטגוריה:בעלי חיים שתוארו ב-1925
קטגוריה:טקסונים שתוארו בידי ארנסט שטרומר
קטגוריה:מאובני טקסונים שתוארו ב-1925
מריה בסרה

**מריה דה לוס אנג'לס בסרה** (בספרדית: **María de los Ángeles Becerra**; נולדה ב-12 בפברואר 2000) הידועה בשמה **מריה בסרה** (**María Becerra**), היא זמרת ויוטיוברית ארגנטינאית. היא כונתה כ"קול מוביל בתנועת הפופ האורבנית של ארגנטינה".

## קריירה
מריה החלה את הקריירה שלה בגיל שתים-עשרה בפלטפורמת פייסבוק. בשנת 2015, היא פרסמה מונולוג פרודי באורך חמש דקות שנצפה בלמעלה ממיליון פעמים תוך שעות ספורות. זה עודד אותה ליצור ערוץ יוטיוב שבו היא פרסמה סרטונים של המונולוגים והשירה שלה, ולוגים והדרכות לאיך לרקוד נכון.

בספטמבר 2019, היא הוציאה את מיני-אלבום הבכורה שלה, *222*. בנובמבר היא הוציאה את הסינגל "High", אשר זכה לגרסת רמיקס עם הזמרת הארגנטינאית טיני והזמרת הספרדייה לולה אינדיגו; הרמיקס הגיע למקום השני בארגנטינה הוט 100. בשנים 2020 ו-2021, בסרה השתתפה ברמיקסים שונים, כולל "En Tu Cuerpo" עם ליאנו, ראו אלחנדרו ולני טבארז וכולי.

בשנת 2020, בסרה הפכה לאמנית הלטינית הראשונה שהוחתמה בחברת התקליטים העצמאית, 300 אנטרטיינמנט. בשנת 2021, הוציאה בסרה את המיני-אלבום השני שלה, *Animal, Pt. 1* שכלל את הסינגל "Animal" ביחד עם הזמרת קאזו, ואת גרסת הסולו לסינגל "Acaramelao". שני הסינגלים הפכו ללהיטים בארגנטינה, שם הגיעו למקום החמישי והשביעי, בהתאמה. המיני-אלבום מכיל ז'אנרים שונים כגון היפ-הופ, רגאטון, טראפ, היפ-הופ, R&B וסלסה, נושאים השירים הם על העצמת נשים, אהבה ותשוקה.

באוגוסט 2025 בסרה ערכה את הופעת הבכורה שלה במשחק בסדרת נטפליקס החדשה "עמוק בבוץ", ספין-אוף של הסדרה *El Marginal*. בסרה מגלמת את דמותה של קליאו, צעירה מהשכונה שמתאהבת, מתמודדת עם אמהות ונאבקת לשמור על ילדה בתנאים קשים. היא גם מבצעת את שיר הנושא הרשמי של הסדרה, "".

## השפעות
לדברי בסרה עצמה, ההשפעה האישיות העיקרית שלה הייתה אמה. באשר להשפעותיה האמנותיות, עבודתה של מריה מושפעת בעיקר מאיימי ויינהאוס, ויטני יוסטון ונאטי נטשה, בעוד שהיא הצהירה שהיא תמיד העריצה את הזמרות אריאנה גרנדה, ריהאנה וקארדי בי.

## במה

## דיסקוגרפיה
### אלבומי אולפן
* 2021: *[[Animal (אלבום של מריה בסרה)|Animal]]*
* 2022: *[[La Nena de Argentina]]*
* 2025 *[[Quimera]]*

### מיני-אלבומים
* 2019: *222*
* 2021: *Animal, Pt. 1*

## הופעות
### סיבובי הופעות
* 2021–2022 *Animal Tour*
* 2024-2023: *La nena de Argentina tour*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות ארגנטינאיות
קטגוריה:זמרים ארגנטינאים
קטגוריה:יוטיוברים
קטגוריה:יוטיובריות
קטגוריה:זמרות פופ
קטגוריה:זמרי פופ
קטגוריה:זוכי פרס המוזיקה של MTV אירופה
קטגוריה:ארגנטינאיות שנולדו ב-2000
קטגוריה:ארגנטינאים שנולדו ב-2000
יהושע אברבאיה

**יהושע אברבאיה** (**אברביה**; 1878 – 11 ביוני 1934) היה מפקידי הברון רוטשילד בלבנון ובארץ ישראל ובהמשך היה בכיר בארגוני ההתיישבות יק"א ופיק"א.

## רקע
בשנות השמונים של המאה ה-19 החל הברון רוטשילד לסייע למושבות העלייה הראשונה שסבלו ממצוקה כלכלית וחברתית. כדי להשגיח על הסיוע ולנתב את כספי התמיכה בצורה האופטימלית מינה רוטשילד פקידים מטעמו שניהלו, בפועל, את ההתנהלות של המושבות שתחת חסותם. פקידים אלו באו ממקומות שונים בארץ ובעולם ובמקרים רבים היו נתונים בין הפטיש והסדן כלומר בין לחץ בעל המאה (הברון) שניסה להכתיב לתושבי המושבות איך להתנהל כלכלית ובין הרצונות של האיכרים להתנהל לפי הבנתם. חלק מאותם פקידים לא הזדהה עם המפעל הציוני כך שהכוח הרב שניתן בידיהם נוצל לא פעם להתאנות לאיכרים דבר שגרם במקרים רבים לסכסוכים ומריבות ואף לנטישת איכרים את אדמתם.

ב-1900 העביר רוטשילד את האחריות לניהול המושבות ליק"א כשפקידיו המשיכו עבודתם בארגון זה. ב-1924, עם הקמת פיק"א, חזר רוטשילד למלא תפקיד מרכזי בבניין ארץ ישראל.

בין שאר הפקידים נמנה גם יהושע אברבאיה.

## ביוגרפיה
אברבאיה נולד ב-1878 בעיירה דרדנלה שלחופי מצר הדרדנלים שבטורקיה לחיים אברבאיה, אח לדניאל אברבאיה ולרוזה אברבאיה. בנעוריו למד בבית ספר של ארגון כי"ח ובבית ספר תיכון כללי. בבגרותו התקבל לעבודה כפקיד ממשלתי ובהמשך מונה למנהל בית ספר יהודי בעיר גליפולי  שבטורקיה. במקביל החל להתעניין בציונות ובמיוחד נמשך לחזון של חזרת היהודים לעבודת האדמה. אברבאיה התרשם מהפעילות של החברה היהודית להתיישבות (יק"א) בתחום ועבר לביירות שם הצטרף לסניף של הארגון אותו ניהל צבי הנרי פרנק מטעמו של הברון רוטשילד.

ב-1904 מונה אברבאיה לסגנו של פרנק, נשלח לארץ ישראל ועסק בניהול מושבות הדרום (באר טוביה, גדרה, רחובות, מזכרת בתיה ואחרות) במסגרת יק"א.

מבין פקידי הברון נודע אברבאיה באהדתו את המפעל הציוני ואף רכש חלקת אדמה בראשון לציון שם נטע פרדס ומטע שקדים. כמו כן היה מעורב בפעילות ציבורית בקהילה היהודית ביפו.
[250px|ממוזער|שמאל|קברו של אברבאיה ב[בית הקברות טרומפלדור]]
מוצאו הטורקי והכרת השפה הטורקית הפכו אותו לאיש קשר לשלטונות המשטר העות'מאני בארץ. חשיבות תפקיד זה התגברה בתקופת מלחמת העולם הראשונה וכעוזרו של אברהם אלברט ענתבי שימש כאיש קשר מול השלטונות העות'מאנים ופעל לביטול גזרות שהוטלו על היישוב היהודי.

לאחר המלחמה הפך לבכיר בפיק"א וסייע רבות למושבות להסדיר את רישום הבעלות על הקרקעות שלהם. כמו כן היה שותף להקמת שכות בית וגן (שהפכה לימים לבת ים). ב-1923 היה בין מייסדי "בנק א"י למסחר ותעשייה" יחד עם אנשי עסקים נוספים כמו יוסף רוקח, שלום מאיר, יוסף אליהו שלוש, שמואל כהן יוחננוף ואחרים

## משפחתו
אברבאיה נישא לאסתר (1894–1982) בת חיים מנחם בכר ורחל ולזוג נולדו 3 ילדים (חיים (1909), פאולינה (1911) וגאולה (1919)). נפטר ב-1934 והובא למנוחות בבית הקברות טרומפלדור שבתל אביב

## קישורים חיצוניים
* 
* יהושע אברבאיה, באתר מוזיאון ראשון לציון
* הפרופיל של יהושע אברבאיה, באתר GENI
* רן אהרנסון, פקידי הבארון רוטשילד 1882–1890 האנשים שמאחורי מפעל ההתיישבות, הוצאת יד בן-צבי (אורכב)
* 

## הערות שוליים

קטגוריה:אישים הקבורים בבית הקברות טרומפלדור
קטגוריה:פקידי הברון רוטשילד
קטגוריה:ארץ-ישראלים שנולדו ב-1878
קטגוריה:ארץ-ישראלים שנפטרו ב-1934
טרזן (משחק וידאו)

**טרזן** (באנגלית: **Disney's Tarzan**; לעיתים גם מכונה **Tarzan Action Game**) הוא משחק וידאו מסוגת הפלטפורמה שמבוסס על סרט קולנוע בעל אותו שם של אולפני ההנפשה של וולט דיסני. המשחק פותח על ידי Eurocom והופץ על ידי דיסני אינטרקטיב, כאשר הוא יצא לאור ב-16 ביוני 1999 למערכת ההפעלה למחשב האישי Microsoft Windows ולקונסולות המשחקים פלייסטיישן ו־Game Boy Color ובשנת 2000 לקונסולות המשחקים נינטנדו 64.

## עלילה
רוב המשחק עוקב אחרי הרפתקאותיו של טרזן, מגיל קטן ובעת שהוא גדל. במהלך המשחק עוברים הרפתקאות רבות בג'ונגל. מההכרות עם חיות אחרות, ועם משפחת הגורילות שטרזן חי בקרבתם, ועד שהוא גדל ונלחם בנמרה סאבור. בהמשך פוגש את ג'יין ואביה, ונלחם בקלייטון ובחבורתו שכולאים את המשפחה שלו.

בחלק מהשלבים ניתן לשחק את הגורילה טארק, חברה של טרזן.

## משחקיות
רוב המשחק מוצג בתלת־ממד, בסגנון פלטפורמה (2.5 ממדים). לטרזן יש יכולת לרוץ, לקפוץ, לזנק בין זמורות עץ, לזרוק פירות על חיות אחרות, וגם להשתמש בסכין. כשהוא גדל הוא יכול להשתמש בחנית נגד הנמרה סאבור. בכל שלב על טרזן לאסוף מטבעות, ציור של גור בבונים, ואת האותיות של שמו באנגלית (T-A-R-Z-A-N).

אם השחקן מצליח להשלים את כל המשימות, הוא יזכה לשחק בשלבי בונוס שייתנו לו להשיג עוד מטבעות, ובתמורה לקבל עוד חיים (פסילות). שלבי הבונוס כוללים הרפתקאות ופעילויות שונות של טרזן מהסרט, כגון: שחייה, רכיבה על חסידה וגלישת עצים.

בכל שלב יש שלוש פסילות, ומד חיים. אם טרזן נפגע, יש פירות שהוא יכול לאכול ולהתחזק.

## פלטפורמות וביקורות
המשחק קיבל פיתוח למספר פלטפורמות שונות, והביקורות לכל הפלטפורמות היו חיוביות ברובן.
***[[מחשב]] ** – הגרסה למחשב האישי נחשבת לטובה ביותר, וגם קיבלה את ציונים גבוהים במיוחד בקרב המבקרים. בעיקר בגלל ההתאמה של המשחק למקשי המחשב, וזרימת האנימציה. האתר PC GAMER נתן למשחק ציון של 73 בשימוש על המחשב, והאתר GameRankings נתן למשחק ציון של 82/100.
***[[פלייסטיישן|פלייסטישן]]** – הגרסה לפלייסטישן הצליחה מאד, וקיבלה את פרס ELSPA. היא מכרה בממלכה המאוחדת לבדה מעל 200,000 עותקים. האתר GameSpot נתן למשחק ציון של 7.8/10.
***[[Game Boy Color]]** – גרסה מיוחדת ל־GBC פותחה על ידי חברת Digital Eclipse. בגרסה זו המשחק עוקב אחרי עלילת המשחק כפי שהיא מופיע במחשב, והיא מוצגת בדו מימד בלבד. אף על פי שהמשחק משמיט מספר אפשרויות כגון רכיבה על פילים, גרסת המשחק ל־GBC זכתה לציון טוב מהמבקרים. מהאתר GameRankings היא קיבלה ציון של 74/100.
***[[נינטנדו 64|N64]]** – הגרסה לנינטנדו 64 הייתה הגרסה הפחות מוצלחת מבין הארבע, אף על פי שהמבקרים נחלקו בציון המשחק. בעוד האתר gamespot נתן את הציון 6.9/10, באתר GameFan נתנו למשחק ציון של 91/100.

## קישורים חיצוניים

* 
* 

## הערות שוליים

קטגוריה:משחקי פלטפורמות ממוחשבים
קטגוריה:משחקי וידאו משנת 1999
קטגוריה:משחקי Windows
קטגוריה:משחקי פלייסטיישן
קטגוריה:משחקי נינטנדו 64
קטגוריה:משחקי גיים בוי
קטגוריה:משחקי דיסני
קטגוריה:משחקי וידאו שפותחו בממלכה המאוחדת
קטגוריה:טרזן של דיסני
ריטמייסטר

ממוזער| ריטמייסטר ברגימנט הקרבינרים גרף הצפלד, 1748
ממוזער| ריטמייסטר מרגימנט ההוסארים-משמר החיים הפרוסי במדי מלחמה, 1915
**ריטמייסטר** (בגרמנית ובשפות גרמאניות צפוניות "אמן רכיבה" או "אמן פרשים") הייתה דרגה צבאית של קצין פרשים ממונה בצבאות גרמניה, אוסטריה-הונגריה, סקנדינביה ומדינות אחרות.

## סקירה כללית
ריטמייסטר היה אחראי בדרך כלל על פלגה (יחידה בגודל פלוגה הנקראת "troop" בארצות הברית, בניגוד לפלגת הפרשים האמריקאית הגדולה יותר שהיא בגודל גדוד), והיא מקבילה לדרגת האופטמן עם דרגת נאט"ו של OF-2.   השמות השונים של דרגה זו בשפות שונות (כולם שפות גרמאניות, בתוספת אסטונית) היו:
* שוודית: ryttmästare
* דנית: ritmester
* נורווגית: rittmester (נורווגית ספרותית; האיות ritmester היה בשימוש עד 1907) או rittmeister (נורווגית חדשה)
* גרמנית: Rittmeister
* אסטונית: rittmeister

המקבילה ההולנדית, Ritmeester, היא עדיין הייעוד הרשמי לקצינים ביחידות הפרשים של הצבא המלכותי ההולנדי. 

הדרגה הנורווגית, rittmester / rittmeister, עדיין משמשת כיעוד הרשמי לקצינים ביחידות חיל רגלים ממוכן ושריון של הצבא הנורווגי. בשוודיה הדרגה הייתה ידועה כ-ryttmästare, ובדנמרק (עד 1951) כ-ritmester. האיות ritmester היה בשימוש בנורווגית עד 1907.
[ממוזער| Rotmistrz [ויטולד פילצקי, גיבור לאומי פולני]]
צבאות פולין, פינלנד, ליטא ורוסיה אימצו את המונח הגרמני לקצין בדרגה דומה, אך מקומית. אלה היו:
* פולנית: rotmistrz
* פינית: ratsumestari
* ליטאית: rotmistras
* רוסית: ротмистр (rotmistr)

בצבא הפולני (מהמאה ה-15 עד אמצע המאה ה-20) פיקד רוטמיסטז' על מערך שנקרא רוטה. אולם רוטמיסטז' ביחידות הוסארים היה מפקד של בין 100 ל-180 הוסארים, כשסגנו היה בדרגת לוטננט הוסארים. המונח הליטאי היה rotmistras. בתקופות קדומות יותר שימש הרוטמיסטז' כמפקד של פלוגת חי"ר או פרשים, אם כי לפעמים הוטלו עליו באופן זמני משימות בדרגת שדה כגון פיקוד על רגימנט שלם או אפילו מערך גדול יותר. בחיל הפרשים הדרגה נמשכה עד 1945 כתואר ברמת הפלוגה והייתה שוות ערך לקפטן של ימינו.

הדרגה אומצה גם על ידי הרגימנטים הרוסיים החדשים כרוטמיסטר (ротмистр) ומאוחר יותר נקבעה בטבלת הדרגות בתור דרגת הפרשים; עד 1798, ובין 1883 ל-1918, היה קיים גם שטאבס-רוטמיסטר (штабс-ротмистр) בדרגים נמוכים יותר, שייצג את דרגות הקפטן הבכיר והקפטן הזוטר בחיל המשמר הקיסרי הרוסי, פרשי הצבא, הז'נדרמריה ומשמר הגבול.

בכוחות הצבא הבריטי וחבר העמים, מאסטר רוכב הוא מינוי, לא דרגה. ברגימנט פרשי הבית ממונה קצין חובה מתאים עם דרגת מדריך רכיבה. משך מינוי זה נקבע על ידי לוטננט קולונל הרגימנט, ולאחר שמונה, מפקד הרכיבה אחראי למפקד רגימנט פרשי הבית על הכשרת המתגייסים.

## קישורים חיצוניים

## הערות שוליים

קטגוריה:דרגות צבאיות בגרמניה
קטגוריה:דרגות צבאיות באוסטריה
קטגוריה:דרגות צבאיות
קטגוריה:מילים וביטויים בגרמנית
Є

**יֶה** (ביוניקוד: **יֶה [[אוקראינית]]**) היא האות השמינית בוריאנט האוקראיני של האלפבית הקירילי המייצגת את התנועה /je/ או /jɛ/ כמו במילה **Є**русалим (יֶרוּסָלִים - ירושלים).

האות משמשת כיום באוקראינית, ברוסינית ובסלאבית כנסייתית ואף עד אמצע המאה ה-19 שימשה גם באלפבית הקירילי הרומני ובסרבית (האות בוטלה באלפבית של ווק סטפנוביץ' קראג'יץ' והוחלפה בדיגרף је). שפות סלאביות מודרניות אחרות עשויות להשתמש בצורות Є/є במקום Е/е למטרות דקורטיביות. האות נקראה בעבר **יֶסְט** וערכה המספרי היה 5.

## קישורים חיצוניים

קטגוריה:אוקראינית
קטגוריה:אלפבית קירילי
פרידריך וילהלם, רוזן ברנדנבורג

**פרידריך וילהלם, רוזן ברנדנבורג** (בגרמנית: **Friedrich Wilhelm von Brandenburg**; 24 בינואר 1792 – 6 בנובמבר 1850) היה בנו הלא חוקי של פרידריך וילהלם השני, מלך פרוסיה ופוליטיקאי, שכיהן כראש ממשלת פרוסיה מ-1848 ועד מותו.

## ביוגרפיה
פרידריך וילהלם נולד ב-24 בינואר 1792 בבירת פרוסיה, ברלין, והיה בנו של פרידריך וילהלם השני, מלך פרוסיה מנישואיו המורגנטיים עם סופיה פון דהנהוף. הוא ואחותו הצעירה יוליה קיבלו את התואר המסורתי פון ברנדנבורג ב-1794, וגדלו עם בניו של הופמרשל ולנטין פון מאסוב. אחותו נישאה לפרידריך פרדיננד, דוכס אנהלט-קתן ב-1816.

ב-18 באפריל 1806, פרידריך וילהלם התגייס לצבא הפרוסי והצטרף לרגימנט משמר החיים, ומהשנה לאחר מכן השתתף במלחמת הקואליציה האנטי-צרפתית הרביעית. בשנת 1812 הוא קודם לדרגת ריטמייסטר במטה של לודוויג יורק פון וארטנבורג, שהוביל את כוחות העזר הפרוסיים בתמיכה בפלישה הצרפתית לרוסיה. בשנת 1839 הוא הועלה לדרגת גנרל-לויטננט ומונה למפקד הקורפוס השישי. עד 1848, הוא השתתף בכמה קרבות והועלה לדרגת גנרל חיל הפרשים.
ימין|ממוזער| השרים ברנדנבורג, מנטויפל, רדוביץ
במהלך המהפכות הגרמניות של 1848–1849, בנובמבר 1848, קרא לו אחיינו למחצה פרידריך וילהלם הרביעי, מלך פרוסיה לחזור לברלין כדי לרשת את ארנסט פון פפול כראש ממשלת פרוסיה. המינוי שיקף את כוונת המלך לדכא את ההתקוממויות המתמשכות. יחד עם שר הפנים אוטו תאודור פון מנטויפל, הוא דיכא את האספה הלאומית הפרוסית המהפכנית ופיזרה ב-5 בדצמבר, בזמן שנקבעה חוקה ריאקציונרית.

באוקטובר 1850, הוא נסע לוועידת ורשה כדי להיפגש עם ניקולאי הראשון, קיסר רוסיה ולשמוע את העמדה הרוסית ביריבות אוסטריה-פרוסיה. על אף שתמך בתחילה ביישום איחוד ארפורט בהנהגת פרוסיה, הוא נמנע מסכסוך מזוין עם אוסטריה מכיוון שקנצלר המדינה פליקס, נסיך שוורצנברג הצליח לחזק את הברית עם האימפריה הרוסית המבודדת את הצד הפרוסי. לאחר שובו, התבטא פרידריך וילהלם נגד גיוס הצבא הפרוסי כפי שדרש שר החוץ יוזף פון רדוביץ. זמן קצר לאחר מכן, חלה במחלה קשה ומת, כך מספרים מההשפלה של נטישת הצאר את מדיניות ארפורט. הוא נקבר בקריפטה של קתדרלת ברלין.

## משפחתו
פרידריך וילהלם פון ברנדנבורג התחתן עם מתילדה אורורה פון מאסנבך ב-24 במאי 1818 בפוטסדאם. נולדו להם שמונה ילדים:
* פרידריך (1819–1892), גנרל פרוסי
* וילהלם (1819–1892), גנרל פרוסי
* פרידריך וילהלם גוסטב (1820–1909), דיפלומט פרוסי בבריסל ובליסבון
* וילהלמינה שרלוטה פרדריקה יוליה אלכסנדרינה (1821–1902), גברת כבוד ב-Heiligengrabe
* לואיזה יוליה (1823–1884), גברת כבוד ב-Heiligengrabe
* פרדריקה וילהלמינה אליזבת מתילדה (1825–1900), התחתנה עם ארדמן אלכסנדר גאורג פון פוקלר
* פרדריקה וילהלמינה גאורגינה אליזבת (1828–1893)
* אלכסנדרה פרדריקה וילהלמינה מריאנה (1834–1885), היא הייתה הגברת המשרתת של הקיסרית אוגוסטה

## קישורים חיצוניים

קטגוריה:גנרלים בצבא הפרוסי
קטגוריה:אביב העמים: אישים
קטגוריה:מעוטרי צלב הברזל
קטגוריה:מעוטרי עיטור גיאורגי הקדוש
קטגוריה:מעוטרי פור לה מריט
קטגוריה:מעוטרי אות מסדר העיט האדום
קטגוריה:אבירי מסדר העיט השחור
קטגוריה:מעוטרי אות מסדר הבז הלבן
קטגוריה:גרמנים שנולדו ב-1792
קטגוריה:גרמנים שנפטרו ב-1850
ארמיית הפאנצר אס אס ה-11

**ארמיית הפאנצר אס אס ה-11** (בגרמנית: **SS-Panzer-Armeeoberkommando 11**) הייתה ארמיית נייר שהוקמה בפברואר 1945 על ידי היינריך הימלר בזמן שהיה מפקד קבוצת ארמיות ויסלה.

## היסטוריה
ההיסטוריון הצבאי אנטוני ביוור כתב שכאשר הוקמה ארמיית הפאנצר ה-11 של האס אס, היחידות הזמינות במקרה הטוב יכלו להוות קורפוס, "'אבל ארמיית הפאנצר' צפה הנס-גאורג אייזמן 'נשמעת טוב יותר'". היא גם אפשרה להימלר לקדם את קציני האס אס לסגל בכיר ולפיקוד שטח בתוך המערך. אובר-גרופנפיהרר פליקס שטיינר מונה למפקד הארמייה.  הארמייה נודעה רשמית כארמייה ה-11 אך היא הייתה ידועה גם כארמיית הפאנצר אס אס ה-11.

לאחר שהשתתפה במבצע היפוך השמש ממזרח לנהר האודר במהלך פברואר 1945, הוקצתה הארמייה ל-OB West ואורגנה מחדש במרץ 1945. רבות מהיחידות שהיו כפופות בעבר לארמיית הפאנצר ה-11 של האס אס הועברו לארמיית הפאנצר השלישית ויחידות אחרות הוקצו לארמייה ה-11 לפעולות נגד בעלות הברית המערביות. לאחר שהגנה על נהר הווזר והרי ההארץ, נכנעה הארמייה ה-11 לבעלות הברית המערביות ב-21 באפריל.

## סדר הכוחות
### פברואר 1945
עד ה-5 בפברואר ארמיית הפאנצר ה-11, הכפופה לקבוצת ארמיות ויסלה, כללה את היחידות הבאות:
* קבוצת הקרב טטאו:
** קזלין
** ברוואלדה
* קורפוס האס אס ה-10
** דיוויזיית היגר ה-5
** הדיוויזיה ה-402
* קבוצת הקרב מונצל:
** דיוויזיית פיהרר-גרנדיר
** דיוויזיית פיהרר-בגלייט
* קורפוס הפאנצר אס אס ה-3:
** הדיוויזיה ה-281
** דיוויזיית הפאנצרגרנדיר אס אס ה-23
** דיוויזיית פויגט
** דיוויזיית הפאנצרגרנדיר אס אס ה-11
** דיוויזיית הגרנדיר אס אס ה-27
* קורפוס הפאנצר ה-39
** דיוויזיית האס אס ה-4
** דיוויזיית הפאנצר אס אס ה-10
** דיוויזיית הגרנדיר אס אס ה-28
** דיוויזיית הפאנצר הולשטיין
* המחוז הצבאי ה-2:
** אזור ההגנה של שווינמינדה
** דיוויזיית דנקה
** דיוויזיית הצנחנים ה-9
* עתודת הארמייה
** הדיוויזיה ה-163

### מרץ 1945
ב-1 במרץ ארמיית הפאנצר ה-11 נותרו ללא שהוקצו לה יחידות.

### אפריל 1945
ב-12 באפריל ארמיית הפאנצר ה-11 הוכפפה ישירות ל-OB West והיא כללה את היחידות הבאות:
* הקורפוס ה-67:
** צוות קרב פלנר
** דיוויזיית אטנר
** דיוויזיית היידנריך
** דיוויזיית גרוסקרויץ
* המחוז הצבאי ה-9:
** דיוויזיית הפולקסגרנדיר ה-26
** דיוויזיית הפולקסגרנדיר ה-326
* הקורפוס ה-66:
** דיוויזיית הפולקסגרנדיר 277
** חטיבת האס אס וסטפאלן
** דיוויזיית הפאנצר ה-9
** דיוויזיית הפאנצר ה-116

## הערות שוליים

קטגוריה:ארמיות הוורמאכט
קטגוריה:ואפן אס אס
בראד סטיוארט

**בראד סטיוארט** (נולד ב-19 בנובמבר 1974) הוא בסיסט אמריקאי, הידוע בעיקר בזכות עבודתו עם להקות הרוק הכבד שיינדאון ו- Fuel. נכון ל-2022 הוא מנגן בלהקות סלייבה (Saliva), סוסייטי רד (Society Red) וברן סיזן (Burn Season).

## קריירה
### שיינדאון
סטיוארט היה החבר השני שהצטרף לשיינדאון, אחרי ברנט סמית, מייסד הלהקה והסולן. השניים הכירו דרך פיט תורנטון, מפיק מקומי מג'קסונוויל, שהיה חבר משותף של שניהם.

סטיוארט עזב את הלהקה במרץ 2007 מבלי שהוצע הסבר רשמי לעזיבה. ב-20 בספטמבר 2008 פרסם סטיוארט פוסט ארוך בדף המייספייס שלו ובו הסביר באריכות על הנסיבות שהובילו לעזיבתו. הוא סיפר על מתחים בין החברים, שהתפרצו במהלך הקלטת אלבומה השני של הלהקה, *[[Us and Them (אלבום של שיינדאון)|Us and Them]]*, וציין ש

### אמארו
ב-2007 הצטרף סטיוארט ללהקת הפופ רוק אמארו (Amaru), אותה הקים בובי אמארו, המתופף לשעבר של להקת ברן סיזן.

### סוסייטי רד
ביוני 2008 החליט סטיוארט להצטרף ללהקת הרוק/גראנג'/אלטרנטיבי סוסייטי רד (Society Red) שגם בה השתתף חבר לשעבר בברן סיזן, הסולן דמיאן סטארקי. במקביל נפרד סטיוארט מאמארו.

### פיול
במרץ 2010 נודע שסטיוארט החליף את ג'ף אברקומבי בהרכב החדש של להקת פיול (Fuel) שנקרא רה-פיולד (Re-Fueled). באפריל 2010 פורסם שההרכב החדש ישתמש בשם המקורי, פיול, וייצא לסיבוב הופעות עולמי שיתחיל כבר באותו החודש.

ב-2019 הוכרז שסטיוארט קיבל רישיון תיווך נדל"ן, וכי הוא מועסק בבסוכנות הנדל"ן SVR כשהוא לא מופיע.

### ככותב שירים
סטיוארט היה שותף בכתיבת השיר "Control", להיטה של להקת פאדל אוף מאד, ובנוסף תרם לכתיבת מבחר משיריה של שיינדאון, למשל השיר "I Dare You".
## קישורים חיצוניים
* 

## הערות שוליים

קטגוריה:חברי להקת שיינדאון
קטגוריה:בסיסטים אמריקאים
קטגוריה:אמריקאים שנולדו ב-1969
יחסי אוקראינה – איחוד האמירויות הערביות

[250px|ממוזער|ראש ממשלת איחוד האמירויות [מוחמד בן ראשד אאל מכתום (מימין) נפגש עם נשיא אוקראינה וולודימיר זלנסקי בעת ביקורו בדובאי, 2021]]
**יחסי אוקראינה-איחוד האמירויות הערביות** הם היחסים הדו-צדדיים בין **[[אוקראינה]]** ל**[[איחוד האמירויות הערביות|אמירויות הערביות המאוחדות]]** בתחומי הפוליטיקה, הכלכלה, החינוך, מדע, התרבות וכו'.

## היסטוריה
איחוד האמירויות הערביות הכירה בעצמאותה של אוקראינה ב-2 בינואר 1992, והיחסים הדיפלומטיים כוננו ב-15 באוקטובר 1992.

במרץ 1993, אוקראינה פתחה את שגרירותה באבו דאבי, בירת איחוד האמירויות הערביות, ובאוגוסט 2001 - את הקונסוליה הכללית שלה בדובאי.

שגרירות איחוד האמירויות הערביות באוקראינה נפתחה ב-11 במרץ 2013 בקייב.

## שיתוף פעולה מסחרי וכלכלי
היקף הסחר הכולל של המסחר והשירותים בין אוקראינה לאיחוד האמירויות ב-2018 הסתכם בכמעט 960 מיליון דולר אמריקני. מתוכם, יצוא הסחורות האוקראיניות לאיחוד האמירויות ב-2018 הסתכם ב-486.1 מיליון דולר אמריקאי, והיבוא האוקראיני מאיחוד האמירויות הסתכם ב-79.2 מיליון דולר אמריקני. מוצרי היצוא העיקריים הם מתכות ברזליות, שומנים ושמנים, זרעים ופירות שצמחו מזרעי שמן. המוצרים העיקריים של יבוא אמירתי לאוקראינה הם פלסטיק וחומרים פולימריים. היתרה החיובית לאוקראינה היא 406.9 מיליון דולר אמריקני.

היקף יצוא השירותים מאוקראינה לאיחוד האמירויות ב-2018 הסתכם ב-255 מיליון דולר אמריקני. מתוכם 218 מיליון דולר הם יצוא שירותי תחבורה. במהלך 2018, אוקראינה ייבאה שירותים בסך 139.3 מיליון דולר אמריקני מאיחוד האמירויות הערביות.

## אוקראינים באיחוד האמירויות הערביות
על פי נתונים רשמיים, נכון ל-1 בינואר 2017, ל-11,145 אזרחי אוקראינה הייתה אשרת שהייה זמנית באיחוד האמירויות. מדובר בדרך כלל בנציגי גל ההגירה הראשון והשני, ובשנים האחרונות גדל מספר הקהילות עקב גידול במהגרי עבודה. באיחוד האמירויות ישנם מרכזי מגורים של אוקראינים בדובאי ובאבו דאבי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כריסטינה מהסן-אשוואגה

**כריסטינה מהסן-אשוואגה** (בגרמנית: **Christine von Hessen**; 30 באוקטובר 1648 - 18 במרץ 1702) הייתה בת אצולה גרמנייה, השייכת לענף הסן-אשווגה של ענף הסן-רוטנבורג של בית הסן.

## ביוגרפיה
כריסטינה נולדה ב-30 באוקטובר 1648 בקאסל והייתה השנייה מבין ששת ילדיהם של פרידריך, רוזן הסן-אשוואגה  ואלאונורה קתרינה, רוזנת פפאלץ-צווייבריקן, אחותו של קרל העשירי גוסטב, מלך שוודיה. מעט ידוע על ילדותה. היא בילתה את שנותיה הראשונות באשוואגה עם אמה, אך לאחר מותו של אביה בלחימה למען שוודיה במלחמת הצפון השנייה, אחיו הצעיר ארנסט השתלט על חלקו של פרידריך ב"רובע רוטנבורגר".  אמה של כריסטינה העבירה את ילדיה למגורים אלמונים במנזר אוסטרהולץ לשעבר בברמן. ב-25 בנובמבר 1667 היא התחתנה באשוואגה עם פרדיננד אלברכט הראשון, דוכס בראונשווייג-וולפנביטל. משפחתה של כריסטינה הבטיחה את שלוס אשוואגה כנדוניה למשפחת בעלה, שהחזיקה בה עד 1713. לזוג נולדו תשעה ילדים אך חיי הנישואין עמדו בסימן קנאתו החולנית, ההתנהגות המוזרה והאלימות של פרדיננד.

לאחר נישואיהם עברו בני הזוג לטירה בעיירה הקטנה בפרן. פרדיננד גילה עניין בולט בתרבות - למשל, הוא חגג את יום הולדתה השלושים לאשתו בהזמנת מחזה לפתיחת "קומדיאן-סאל" חדש. כריסטינה עבדה על אומנויות ומלאכות (ואניטאס רקומה על ידה שרדה עד היום במוזיאון הרצוג אנטון אולריך) ואספה ספרייה קטנה. גם פרדיננד נסע, לפעמים מלווה באשתו ובחמותו. נסיעות אלו כללו טיולים לשוודיה בשנים 1667 ו-1670–1671, בית המלוכה הקיסרי בווינה בשנים 1674–1675 ומסעות תכופים לאשוואגה. כריסטינה ופרדיננד עברו שניהם למנזר אוסטרהולץ לשעבר ב-1681, לאחר מכן ל-Domshof בברמן ולבסוף מ-1686 בחזרה בבפרן, שם נשארה כריסטינה עד מותה ב-18 במרץ 1702, חמש עשרה שנים לאחר מות בעלה.

## משפחתה
ב-26 בנובמבר 1667 התחתנה כריסטינה עם פרדיננד אלברכט הראשון, דוכס בראונשווייג-וולפנביטל, ממנו נולדו לה 9 ילדים:
* לאופולד קרל מבראונשווייג-וולפנביטל-בפרן (1670)
* פרידריך אלברט מבראונשווייג-וולפנביטל-בפרן (1672–1673)
* סופיה אלאונורה מבראונשווייג-וולפנביטל-בפרן (1674–1711)
* קלאודיה אלאונורה מבראונשווייג-וולפנביטל-בפרן (1675–1676)
* אוגוסט פרדיננד מבראונשווייג-וולפנביטל-בפרן (1677–1704)
* פרדיננד אלברכט השני, דוכס בראונשווייג-וולפנביטל (1680–1735)
* ארנסט פרדיננד, דוכס בראונשווייג-לינבורג (1682–1746)
* פרדיננד כריסטיאן מבראונשווייג-וולפנביטל-בפרן (1682–1706)
* היינריך פרדיננד מבראונשווייג-וולפנביטל-בפרן (1684–1706)

## קישורים חיצוניים
* 

## הערות שוליים

קטגוריה:ילידי 1648
קטגוריה:נפטרים ב-1702
שפרה רין

**שפרה רין** (27 באפריל 1914 – 25 במרץ 2012) הייתה בלשנית וחוקרת לשונות המזרח הקדום והשפות השמיות. בפרסומיה האקדמיים תרמה תרומה משמעותית לחקר שירת אוגרית, ובנושא זה כתבה יחד עם בעלה צבי רין את הספר המקיף ביותר לשירת אוגרית בשפה העברית.

## ביוגרפיה
רין נולדה בשם שפרה שקלרש ביפו, דור שלישי בארץ ישראל, בת לאסתר (לבית הופמן) ויהודה שקלרש. היא למדה בבית הספר לבנות נווה-צדק ושרתה בצעירותה (בכינוי "פועה") באצ"ל, שם פגשה גם את בעלה לימים, צבי רין.

רין למדה בתל אביב, בבית המדרש לגננות ביסודו של יחיאל היילפרין. לאחר סיום לימודיה ב-1936, ייסדה את "גן-הילדים רין" ברמת-גן, וניהלה אותו במשך 17 שנים.

בשנת 1953 נסעה רין לארצות-הברית למטרות לימודים. בשנת 1958 זכתה בתואר מוסמכת בשפות שמיות מאוניברסיטת ברנדייס. לאחר מכן הרחיבה את ידיעותיה בשפות שמיות באוניברסיטת ברנדייס ובאוניברסיטת פרינסטון. בתום תקופת לימודיה, עבדה רין במשך כשנה כספרנית בספריית הקונגרס בוושינגטון בקיטלוג ספרים בעברית שיצאו לאור בישראל. לאחר מכן היא הייתה ספרנית לשפות שמיות באוניברסיטת פנסילבניה עד לפרישתה.

בין השנים 1960 ל-1962, פורסמו מחקרי שפרה רין על האוגריתית בכתב העת לשוננו.

ב-1964, התחילה בתפקידה כספרנית וחוקרת שפות שמיות באוניברסיטת פנסילבניה, בו כיהנה עד לפרישתה ב-1983. בין השנים 1993 ל-1994, פורסמו מחקריה על האוגריתית בכתב העת בית מקרא.

במשך כל השנים האלו, המשיכה רין עם בן-זוגה, פרופסור צבי רין, את מחקרם המשותף בנושא השירה האוגריתית. בשנת 1968 יצא לאור ספרם המשותף המבוסס על מחקר זה, בשם "עלילות האלים: כל שירות אוגרית". לספר הוצאה, לאור לוחות חדשים שהתגלו ופירושים חדשים שפורסמו, מהדורה חדשה ב-1996. זה הוא הספר היחיד בעברית המכסה את כל לוחות השירה האוגריתית שהתגלו, ואף הייתה לו השפעה אידאולוגית בישראל, במיוחד בראייתם של "הכנענים" את הטקסטים העתיקים שבו כעובדות תומכות להשקפתם. הספר זכה לביקורות חיוביות, והוזמן על-ידי ספריות אקדמיות בעלות אוספים בשפות שמיות ברחבי העולם.

רין הייתה אם לשתי בנות ובן. בן-זוגה, צבי רין, היה אחיו של יונתן רטוש, ממייסדי התנועה הכנענית.

## פרסומים
### ספרים
* 
* צבי רין ושפרה רין, **הטור השלישי לעלילות האלים**, הוצאת החברה לחקר המקרא בישראל, 1979
* 

### מאמרים
* 
* 
* 
* 
* 

* 


### מאמרים שתרמה לכתיבתם
* 

## לקריאה נוספת
*יצחק אבישור, טור התעתיק, טור השכתיב וטור הפרשגן. מעריב, 27 ביוני 1997
*אהרון אמיר, תור האלים: מסביב ל"עלילות האלים" לצבי ושפרה רין. נתיב, אפריל 1997, עמ' 102–104

*
*
*Mansoor, Menahem. “Rin, Svi and Rin, Shifra. The Third Column of Acts of the Gods”. Hebrew Studies, University of Wisconsin, vol. 20-21, 1979-1980.
*Rainey, Anson F. "Svi Rin, Shifra Rin. Acts of the Gods,"1996. **Ugarit-Forschungen** Band 27, Autumn 1995.
*


## קישורים חיצוניים

* 

## הערות שוליים

קטגוריה:בלשנים ולשונאים שמיים
קטגוריה:אוגרית
קטגוריה:בוגרות בית הספר לבנות (נווה צדק)
קטגוריה:בוגרות אוניברסיטת ברנדייס
קטגוריה:בוגרי אוניברסיטת ברנדייס
קטגוריה:ספריית הקונגרס
קטגוריה:הכנענים: אישים
קטגוריה:ישראליות שנולדו ב-1914
קטגוריה:ישראלים שנולדו ב-1914
קטגוריה:ישראליות שנפטרו ב-2012
קטגוריה:ישראלים שנפטרו ב-2012
ג'ונתן קוג'יה

**ג'ונתן אדג'ו קודג'יה** (בצרפתית: **Jonathan Adjo Kodjia**; נולד ב-22 באוקטובר 1989) הוא כדורגלן איבוארי המשחק בעמדת החלוץ בוורסאי 78.

## קריירת מועדונים
קודג'יה נולד בסן-דני שבפריז. קודג'יה לא שיחק כדורגל בנעוריו ולמעשה תכנן ללמוד ראיית חשבון, אך בטרם התחיל את לימודיו קיבל פנייה מסוכן שראה אותו משחק שהציע לו להיבחן בסטאד ריימס ושישה חודשים לאחר מכן הוחתם במועדון. ב-3 באוקטובר 2008 ערך את הופעת הבכורה שלו בקבוצה בהפסד 1–4 לדיז'ון. בריימס, קודג'יה מיעט לשחק והושאל לשרבורג, אמיין וקאן בהתאמה.

בקיץ  חתם באנז'ה מהליגה הצרפתית השנייה. באנז'ה רשם את עונת הפריצה שלו בקריירה, כאשר כבש 15 שערים ב-28 משחקים ונכלל בנבחרת העונה בליגה ואף נבחר לשחקן המצטיין של העונה בליגה.

ב-20 ביולי 2015, קודג'יה הצטרף לשלוש שנים בבריסטול סיטי מהפוטבול ליג צ'מפיונשיפ תמורת 2 מיליון פאונד. ב-15 באוגוסט הבקיע את שער הבכורה שלו בקבוצה בהפסד 2–4 לברנטפורד. במדי בריסטול הבקיע 19 שערים ב-45 משחקים.

ב-30 באוגוסט 2016, קודג'יה חתם לארבע שנים באסטון וילה תמורת 11 מיליון פאונד. 3 ימים לאחר מכן, הבקיע את שער הבכורה שלו בקבוצה בניצחון 1–2 נגד רדינג. בנובמבר  נבחר לכדורגלן החודש בליגה. באפריל  נפצע בקרסולו וסיים את העונה מוקדם. באוקטובר של אותה שנה, נפצע בקרסולו בשנית ונעדר מהמגרשים עד מרץ .

ב-19 בינואר 2020, קודג'יה חתם באל-ע'ארפה מליגת העל הקטרית. 4 ימים לאחר מכן, ערך את הופעת הבכורה שלו בקבוצה בניצחון 2–4 נגד א-ריאן, בו כבש שלושער.

בקיץ  הצטרף אום סלאל.

ב-22 באוגוסט 2023 חתם באנסי מהליגה הצרפתית השנייה.

בקיץ  הצטרף לוורסאי 78.

## קריירה בינלאומית
בטרם ערך הופעה בנבחרת בינלאומית כלשהי, קודג'יה קיבל פנייה לייצג את נבחרת בנין מאחר שניתן לדעת לפי שם משפחתו כי יש לו שורשים במדינה, אך קודג'יה לא היה זכאי לייצג את הנבחרת.

במאי  קיבל זימון לנבחרת חוף השנהב וערך את הופעת הבכורה שלו בנבחרת בתיקו 0-0 נגד . ב-4 ביוני של אותה שנה, הבקיע את שער הבכורה שלו בנבחרת בניצחון 1–2 נגד . השתתף עם הנבחרת פעמיים בגביע אפריקה לאומות.

## תארים
; אסטון וילה
*פלייאוף העלייה לפוטבול ליג צ'מפיונשיפ: 

; אישיים
*כדורגלן השנה בליגה הצרפתית השנייה: 
*נבחרת העונה בליגה הצרפתית השנייה: 
*כדורגלן החודש בפוטבול ליג צ'מפיונשיפ: נובמבר 

## קריירת מועדונים

קטגוריה:כדורגלנים מחוף השנהב
קטגוריה:כדורגלנים צרפתים
קטגוריה:חלוצי כדורגל מחוף השנהב
קטגוריה:חלוצי כדורגל צרפתים
קטגוריה:כדורגלני סטאד ריימס
קטגוריה:כדורגלני אמיין
קטגוריה:כדורגלני קאן
קטגוריה:כדורגלני אנז'ה
קטגוריה:כדורגלני בריסטול סיטי
קטגוריה:כדורגלני אסטון וילה
קטגוריה:כדורגלני אל-ע'ראפה
קטגוריה:כדורגלני אום סלאל
קטגוריה:כדורגלני נבחרת חוף השנהב
קטגוריה:ספורטאים צרפתים באנגליה
קטגוריה:ספורטאים זרים בקטר
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:איבוארים שנולדו ב-1989
קטגוריה:צרפתים שנולדו ב-1989
ראש המטה הכללי (אוסטריה)

**ראש המטה הכללי** (בגרמנית: **Generalstab des Bundesheeres**) הוא הדרג הפיקודי העליון בכוחות המזוינים של אוסטריה. הוא כפוף לשר ההגנה והוא היועץ הצבאי הישיר של ממשלת אוסטריה. מקביל לתפקיד הרמטכ"ל בצה"ל.

הרמטכ"ל הוא הקצין היחיד בצבא בדרגת גנרל (ארבעה כוכבים). הרמטכ"ל הנוכחי הוא רודולף סטריידינגר שנכנס לתפקידו ב-20 באוקטובר 2022. לרמטכ"ל כפופים מפקדי צבא אוסטריה וחיל האוויר האוסטרי.

## היסטוריה
ב-1922 הקימה הרפובליקה האוסטרית הראשונה כוח צבאי ורודולף וידושיץ' מונה ל"מפקח הצבא". ב-1936 לנוכח האיום מצד גרמניה הנאצית, הורחבו סמכויותיו של המפקח והגדרת תפקידו שונתה ל"ראש המטה הכללי". ב-1938 בעקבות האנשלוס סופחה אוסטריה לגרמניה והצבא האוסטרי התאחד עם הוורמאכט. ב-1956 לאחר הקמת הרפובליקה האוסטרית השנייה, הוקם מחדש הצבא האוסטרי, וארווין פוסנגר מונה ל"מפקח הכללי של הכוחות". ב-2002 שונה שם התפקיד ל"ראש המטה הכללי".

## רשימת מפקדי הצבא
### מפקחי הצבא (1914–1936)

### ראשי המטה הכללי (1938-1936)

### המפקחים הכלליים של הכוחות (1956–2002)

### ראשי המטה הכללי (2002-הווה)

## קישורים חיצוניים
* 

## הערות שוליים

*
קטגוריה:מפקדי צבאות סדירים בעת החדשה
קטגוריה:אוסטריה: צבא וביטחון
קטגוריה:אנשי צבא אוסטרים
עבדולאיי דיאלו

**עבדולאיי דיאלו** (בצרפתית: **Abdoulaye Diallo**; נולד ב-30 במרץ 1992) הוא כדורגלן עבר סנגלי המשחק בעמדת השוער .

## קריירת מועדונים
דיאלו התחיל לשחק כדורגל במספר קבוצות כדורגל מקומיות ובגיל 10 הצטרף לקבוצת הילדים של סטאד ריימס. בשנת  הצטרף לאקדמיה לכדורגל של קליירפונטיין בה שיחק שלוש שנים וממנה עבר לסטאד רן עמה זכה באליפות צרפת לנוער. ב-29 בנובמבר 2009 דיאלו ערך את הופעת הבכורה שלו בקבוצה בתיקו 1-1 נגד אולימפיק ליון. ב-18 באפריל 2010 חתם לשלוש שנים בקבוצה הבוגרת.

בקיץ  הושאל ללה האבר בה שיחק שנתיים ולאחר מכן הושאל לריזספור מליגת העל הטורקית עד לסיום העונה.

ב-28 ביוני 2019, דיאלו חתם בגנצ'לרבירלי.

ב-14 בספטמבר 2020 הצטרף לנוטינגהאם פורסט מהפוטבול ליג צ'מפיונשיפ. 

## קריירה בינלאומית
ב-28 במרץ 2015 ערך את הופעת הבכורה שלו בנבחרת סנגל בניצחון 1-2 נגד . השתתף עם הנבחרת פעמיים בגביע אפריקה לאומות ובמונדיאל 2018.

## תארים
; סטאד רן
*קופה דה פראנס: 

; נבחרת צרפת
*אליפות אירופה בכדורגל עד גיל 19: 

## קישורים חיצוניים

קטגוריה:כדורגלנים סנגלים
קטגוריה:כדורגלנים צרפתים
קטגוריה:שוערי כדורגל סנגלים
קטגוריה:שוערי כדורגל צרפתים
קטגוריה:כדורגלני סטאד רן
קטגוריה:כדורגלני לה האבר
קטגוריה:כדורגלני ריזספור
קטגוריה:כדורגלני גנצ'לרבירלי
קטגוריה:כדורגלני נוטינגהאם פורסט
קטגוריה:כדורגלני נאנסי
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:ריימס: כדורגלנים
קטגוריה:סנגלים שנולדו ב-1992
קטגוריה:צרפתים שנולדו ב-1992
בנקודה שבה נגמר האור

"**בנקודה שבה נגמר האור**" הוא שיר שהוקלט על ידי הזמר הישראלי רביב כנר והראפר הישראלי טליסמאן. השיר יצא ב-27 בפברואר 2022 בתור הסינגל השישי מתוך אלבום הבכורה שלו, רסיסים. נכון לספטמבר 2025 לשיר יש למעלה מ-1.5 מיליון צפיות ביוטיוב.

## רקע
ב-24 בפברואר 2022 פרסם הזמר הישראלי רביב כנר את עטיפת הסינגל "בנקודה שבה נגמר האור" בו נראים הוא והראפר טליסמאן כשהם מרכינים ראש.

עם יום יצאת השיר ב-27 בפברואר פרסם כנר את הוידאו-קליפ של השיר בעמוד האינסטגרם שלו ובניגוד להרגלו, כנר לא ליווה את פרסום השיר עם פוסט שמסביר עליו אלא כתב בתמציתיות:

ב-11 באפריל פורסם ריאיון של כנר עם העיתונאי אריאל פייגלין מערוץ 7 בו הוא התבטא בהקשר לשיר:

## ביקורת
עמי פרידמן מישראל היום כינה את השיר: "קצת מנותק מיתר שירי האלבום, ולא שייך כל כך לאסופה". לעומתו, אריאל פייגלין מערוץ 7 כתב: "כבר מהשם של השיר ניתן לראות שהוא ממשיך את הקו של קודמיו ומדבר על הכאב והקושי" וציין: "כנר כבר לא מדבר רק על עצמו, אלא שר את סיפורו של דור".

"הליקון ארומה מיוזיק גרופ" כתבו כי "משמיעה ראשונה נשמע המנון, מלא עומק ורבדים" וכן מבקר המוזיקה יוסי חרסונסקי העניק לשיר סיקור שלילי. וכתב שהחיבור בין טליסמאן לרביב כנר מאולץ, וכן העניק לשיר שניים וחצי כוכבים כוכבים מתוך חמישה.

## מיקומי שיא

## קישורים חיצוניים

* 
* 
* 
* "שלחנו ילדים לשטח אש": רביב כנר בביקורת קשה על הפקרת הלוחמים

## הערות שוליים

קטגוריה:שירי רביב כנר
קטגוריה:שירים בעברית
קטגוריה:שירים שנכתבו על ידי טליסמאן
קטגוריה:שירים שהולחנו על ידי טליסמאן
קטגוריה:שירים על פוסט טראומה
אנדרה בלאטמן

**אנדרה בלאטמן** (**André Blattmann**; נולד ב-6 במרץ 1956) הוא איש צבא שווייצרי בדימוס, אשר שימש כראש הכוחות המזוינים (מקביל לרמטכ"ל) של צבא שווייץ בין השנים 2008–2016.

## ביוגרפיה
בשנת 1984 התגייס בלאטמן לצבא שווייץ ובמקביל החל ללמוד כלכלה באוניברסיטת ציריך. בתפקידו הצבאי שימש כמדריך בכוחות הנ"מ, ובשנת 2001 קודם לדרגת בריגדיר ומונה לראש מטה הקורפוס ה-4. בשנת 2002 נשלח בלאטמן ללימודים בארצות הברית, ולאחר מכן שימש כמפקד בית הספר המרכזי של הצבא השווייצרי. ב-1 בינואר 2008 מונה לסגן ראש הכוחות המזוינים (מקביל לרמטכ"ל). ב-21 ביולי של אותה שנה התפטר ראש הכוחות המזוינים המכהן רולנד נף מתפקידו, ובלאטמן מונה לממלא מקומו וב-1 במרץ 2009 מונה לתפקיד באופן קבוע.

במרץ 2010 הציג בלאטמן מצגת בפני ועדת הביטחון של המועצה הלאומית, שמסבירה כי ספרד, צרפת, איטליה ופורטוגל עומדות בפני משבר לאומי חמור והזהיר מפני גלי הגירה שיגיעו עד שווייץ. המצגת ספגה ביקורת רבה. נטען שבלאטמן הציג איומים לא מציאותיים, ושחרג מתפקידו כאיש צבא כאשר הביע את דעתו בעניינים פוליטיים. באפריל 2016 התפרסמה הקלטה שלו במהלך יום עיון לקציני מטכ"ל. בהקלטה כינה בלאטמן את מגיש הטלוויזיה הפופולרי סנדרו ברוץ "סנדרו קוץ", ודרש לשלוח אלמוני שהדליף תיקים צבאיים לתקשורת "לבית המטבחיים". ההקלטה עוררה זעם רב בשווייץ.

ב-1 בינואר 2017 פרש מתפקידו והוחלף על ידי פיליפ רבור.

## קישורים חיצוניים

* אנדרה בלאטמן, באתר הצבא השווייצרי
* אנדרה בלאטמן, באתר ממשלת שווייץ

## הערות שוליים

קטגוריה:גנרלים שווייצרים
קטגוריה:מפקדי צבאות סדירים בעת החדשה: אישים
קטגוריה:בוגרי אוניברסיטת ציריך
קטגוריה:שווייצרים שנולדו ב-1956
רמת דוספיי

[ממוזער|[מפה טופוגרפית של חצי האי ביירז הכוללת את האזור האנטארקטי המוגן במיוחד מספר *126.*]]
[ממוזער|מפה טופוגרפית של [ליווינגסטון (אי)|האי ליווינגסטון והאי סמית']]
**רמת דוספיי** (באנגלית: **Dospey Heights**; בבולגרית: **Доспейски възвишения**) היא רמה, שאינה מכוסה קרח, בחצי האי ריי בחלקו הצפון-מערבי של חצי האי ביירז במערב האי ליווינגסטון באיי שטלנד הדרומיים, שבאנטארקטיקה.

הרמה משתרעת למרחק של 6 קילומטרים לכיוון דרומית-מזרחית מנקודת אסקס ומנקודת סטארט.

רוחבה של הרמה 2.6 קילומטרים.

שיא גובהה של הרמה - 265 מטרים מעל פני הים (בגבעת סטארט).

## היסטוריה
### מיפוי הרמה

הרמה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.

### מקור השם

הרמה נקראת על שם הכפר דוספי בהר רילה, שבדרום מערב בולגריה.

### אזור אנטארקטי מוגן במיוחד

הרמה היא חלק מהאזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא אחד משני האזורים המוגבלים בו (restricted zones), שהכניסה אליהם אסורה.

## קישורים חיצוניים
* תצלום לוויין של אזור הרמה, תוך סימון אתרים נוספים באזור באתר copernix
* רמת דוספיי באתר mindat

דוספיי
דוספיי
פיאוני

**פיאוני** (באנגלית: **Peony**) הוא רומן היסטורי מאת פרל בק שיצא לאור ב-1948. הספר עוסק בימיה האחרונים של קהילת יהודי קאיפנג מנקודת מבטה של משרתת סינית העובדת בביתה של משפחה יהודית.

## רקע היסטורי
הקהילה היהודית בקאיפנג התקיימה מאז המאה ה-12, ולמרות ניתוקה משאר העולם היהודי, הצליחה לשמור על מנהגיה ולא להיטמע בתוך התרבות הסינית. במאה ה-17, ההתבוללות החלה לכרסם במסורותיהם. שיעור נישואי התערובת בין יהודים לסינים גדל בהדרגה. הקהילה התפוררה בהדרגה במהלך המאה ה-18. הספר מתמקד בדור האחרון של הקהילה ומתאר את ההתפוררות ההדרגתית שלו.

## עלילה
הספר מסופר מנקודת מבטה של פיאוני, נערה סינית שנמכרה בילדותה כשפחה לבית משפחת עזרא - משפחה יהודית המתגוררת בקאיפנג. פיאוני גדלה בבית יחד עם בנו של אדונה, דוד. כאשר היא מתבגרת, היא מתאהבת בדוד, אולם הוא אינו מסוגל לראות בה יותר מאשר אחות קטנה. דוד עצמו עומד בפני דילמה באשר לנישואיו הקרבים. בעוד שאמו מעוניינת שיתחתן עם בתו של רב הקהילה, אביו מעוניין שיינשא לבתו של סוחר סיני עשיר. ההתלבטות של דוד מייצגת את הדילמה העומדת בפני כל שארית הקהילה בקאיפנג: שמירת המסורת היהודית, או היטמעות בתרבות הסינית. 

## קישורים חיצוניים
* פיאוני / פרל ס. בק
* 
* 

קטגוריה:ספרים אמריקאיים
קטגוריה:ספרי 1948
קטגוריה:ספרי ידיעות ספרים
אצטדיון קאופמן

**[[אצטדיון]] קאופמן** (באנגלית: **Kauffman Stadium**) הוא אצטדיון בייסבול בקנזס סיטי, מיזורי המשמש את קבוצת קנזס סיטי רויאלס מליגת ה-MLB. האצטדיון נמצא במתחם משותף עם אצטדיון ארווהד, שמשמש את קנזס סיטי צ'יפס מליגת ה-NFL. האצטדיון נקרא על שמו של יואינג קאופמן, המייסד והבעלים הראשון של קבוצת הרויאלס. 
## היסטוריה
האצטדיון נפתח בשנת 1973 בתור אצטדיון הרויאלס, וקיבל את שמו הנוכחי 20 שנה מאוחר יותר, ב-2 ביולי 1993. מאז השיפוץ הגדול האחרון שלו בשנת 2009, יש בו 37,903 מושבים.

אצטדיון קאופמן נבנה במיוחד עבור בייסבול, בתקופה שבה נהגו לבנות אצטדיונים רבי-שימוש, שיוכלו לשנות את ייעודם בין ענפי הספורט השונים. יחד עם אצטדיון דודג'ר, שנבנה בשנת 1962, נחשב לאצטדיון חדיש. זהו האצטדיון היחיד בליגת ה-MLB שנקרא על שם אדם, ואחד מתשעה אצטדיונים שלא נקראים על שם תאגיד או חברה שנותנת חסות לאולם. לאצטדיון קאופמן קדמו רק חמישה אצטדיוני בייסבול גדולים ברחבי ארצות הברית, והוא אירח את משחקי האולסטאר של ליגת ה-MLB בשנים 1973 ו-2012, ואת סדרת הוורלד סיריס בשנים 1980, 1985, 2014 ו-2015, כאשר קבוצת הרויאלס היו אלופי הליגה האמריקאית. בין השנים 2007 ו-2009, עבר האצטדיון שיפוץ בעלות של 250 מיליון דולר, שכלל שדרוגים במתקני האוהדים ובניית היכל תהילה חדש של הרויאלס.

## קישורים חיצוניים

* 

קאופמן
קטגוריה:קנזס סיטי רויאלס
קטגוריה:קנזס סיטי: ספורט
גביע נסיך אסטוריאס

**גביע [[נסיך אסטוריאס|נסיכת אסטוריאס]]** (בספרדית: **Copa Princesa de Asturias**) הוא תחרות גביע לקבוצות כדורסל ספרדיות המאורגנת על ידי ה-LEB Oro, הליגה השנייה במבנה ליגות הכדורסל בספרד.

הטורניר נערך לראשונה ב-1985, ומאז 2009 מעפילות אליו שתי הקבוצות המובילות ב-LEB Oro בסיום המחצית הראשונה של העונה, והוא נערך בפורמט של משחק אחד באולם של מוליכת הטבלה.

בשנת 2015 שונה שם הגביע מ**גביע נסיך אסטוריאס** (**Copa Príncipe de Asturias**) ל**גביע נסיכת אסטוריאס**, כאשר ליאונור דה בורבון הפכה לנסיכת אסטוריאס.

## קבוצות ACB
### גביע האיגוד (Copa de la Asociación)

### גביע נסיך אסטוריאס

## קבוצות LEB

### טבלת זכיות

## קישורים חיצוניים
*תוצאות גביע הנסיכה עד 2015/16

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחרויות כדורסל בספרד
פוטר

קטגוריה:שמות משפחה אנגליים
קטגוריה:שמות משפחה לפי עיסוק